# **FCA80. Escrit en què es prepara recurs de cassació contra una interlocutòria dictada per la sala (article 87.1 LJCA)**

A LA SALA CONTENCIOSA ADMINISTRATIVA DEL

TRIBUNAL SUPERIOR DE JUSTÍCIA DE CATALUNYA

...................., procurador/procuradora dels tribunals *(preceptiu en cas d’adreçar-se a la Sala)*, en nom d .................., representació que tinc acreditada en les actuacions de recurs contenciós administratiu número ...., interposat contra l’acte de ........., sobre ..........., comparec davant d’aquesta Sala.

MANIFESTO:

1. Que se’m va notificar la interlocutòria número .... dictada per aquesta Sala en data ........., mitjançant la qual es .............. *(indiqueu el supòsit de l’article 87.1 de què es tracti)*.
2. Que el meu poderdant ha decidit interposar recurs de cassació contra la interlocutòria esmentada.
3. Que, com a requisit previ a preparar la cassació, i conforme al que disposa l’article 87.2 de la LJCA, he interposat un recurs de reposició contra la interlocutòria, el qual ha estat desestimat per la Sala en data ......... .
4. Que, mitjançant aquest escrit i dins del termini de trenta dies estipulat, preparo el recurs de cassació i, en compliment del que disposa l’article 89.2 de la LJCA, faig constar de forma expressa i formal en apartats separats encapçalats amb un epígraf expressiu del punt que tracta cadascun, els següents:

**a) Acreditació dels compliment dels requisits reglats amb vista al termini, la legitimació i la recurribilitat de la resolució que s’impugna:**

1.- Termini:

En data ..... de ...... vaig rebre la notificació de la interlocutòria dictada per la Sala, que desestima el recurs de reposició prèviament interposat, motiu pel qual la presentació d’aquest escrit s’efectua en el termini escaient.

2.- Legitimació:

El meu poderdant està legitimat per interposar el recurs de cassació, per haver estat part en el procés en què es va dictar la interlocutòria objecte de recurs (article 89.1 de la LJCA).

3.- Recurribilitat:

La interlocutòria és susceptible de recurs de cassació perquè l’ha dictada la Sala en ........ (*indiqueu de quin supòsit de l’article 87.1 es tracti)*.

A més, i amb caràcter previ a preparar aquest recurs de cassació, en compliment del que disposa l’article 87.2 de la LJCA, he impugnat mitjançant un recurs de reposició la interlocutòria contra la qual pretenc recórrer en cassació, el qual ha estat desestimat per la Sala en data ..... .

**b) Identificació amb precisió de les normes o la jurisprudència que es consideren infringides, justificant que foren al·legades en el procés, o preses en consideració per l’òrgan d’instància, o que aquest les hagués hagut d’observar fins i tot sense ser al·legades:**

La interlocutòria dictada per la Sala infringeix a criteri d’aquesta part els articles ........... / la jurisprudència de ....... .

Totes aquestes normes i sentències de ....... varen ser al·legades en el procés.

*(o, alternativament)* han estat tingudes en compte per la sala d’instància.

*(o, alternativament)* la sala d’instància les hagués hagut d’observar encara que no han estat al·legades.

**c) Acreditació, si la infracció imputada ho és de normes o de jurisprudència relatives als actes o garanties processals, que va produir indefensió, que s’hauria demanat l’esmena de la falta o transgressió en la instància, si hagués existit moment processal oportú per a això:**

Que la infracció ha estat de normes / de jurisprudència relatives als actes o garanties processals i que aquesta infracció ha produït indefensió, ho acredito amb .................................. . (*Recordeu que s’ha d’indicar, a més, que es va demanar l’esmena de la falta o transgressió en la instància, si va existir tràmit processal per fer-ho.*)

*(o, alternativament,)*

No correspon en aquest cas l’acreditació, atès que la infracció imputada no és de normes o de jurisprudència relatives als actes o garanties processals.

**d) Justificació que les infraccions imputades han estat rellevants i determinants de la decisió adoptada en la resolució que es pretén recórrer:**

Les infraccions imputades han estat clarament rellevants i determinants de la decisió adoptada per ....................... .

**e) Justificació, en el cas que la resolució hagi estat dictada per la Sala Contenciosa Administrativa d’un Tribunal Superior de Justícia, que la norma suposadament infringida forma part del dret estatal o del de la Unió Europea:**

Tal com ja s’ha indicat, les normes que es consideren infringides per la interlocutòria dictada per la Sala són ..............., per tant, norma que forma part del dret estatal / de la Unió Europea.

**f) Fonamentació amb referència singular al cas, que concorren alguns dels supòsits que, d’acord amb els apartats 2 i 3 de l’article 88 de la LJCA, permetin apreciar l’interès cassacional objectiu i la conveniència d’un pronunciament de la Sala Contenciosa Administrativa del Tribunal Suprem:**

D’acord amb el que disposa l’article 88 de la LJCA, és procedent considerar que el recurs de cassació que es prepara presenta un interès cassacional objectiu per a la formació de jurisprudència, pels motius següents:

1. ...........

2. ..........

Per tot això,

SOL·LICITO:

1. Que admeteu aquest escrit i les seves còpies.
2. Que tingueu per preparat el recurs de cassació contra la interlocutòria dictada per aquesta Sala el dia .....
3. Que citeu les parts a termini per a comparèixer davant la Sala Tercera del Tribunal Suprem.
4. Que hi trameteu les actuacions judicials originals i l’expedient administratiu.

....., ....... de/d’................. de ..............